Joriy yilning birinchi yarmida Rossiyadan o‘zbekistonlik mehnat muhojirlari o‘z yurtlariga jo‘natayotgan pul o‘tkazmalari hajmi 1.6 barobarga qisqardi. Bu haqda O‘zbekiston tashqi iqtisodiy aloqalar milliy banki taqdim etgan ma’lumotlarda aytildi. O‘tkazmalarning kamayishiga asosiy sabab Rossiya valyutasi qadrining tushishi bo‘lgan.Shunga qaramay, bu holat mehnat muhojirlarining ommaviy tarzda O‘zbekistonga qaytishiga sabab bo‘lmagan. Rossiya o‘zbekistonliklar uchun hanuzgacha asosiy mehnat bozori bo‘lib qolmoqda.